Document ID: 32012R0390
Publication Date: 2012-05-07

Title and Content:
IZVEDBENA UREDBA KOMISIJE (EU) št. 390/2012
z dne 7. maja 2012
o spremembi Uredbe (ES) št. 318/2007 o pogojih zdravstvenega varstva živali pri uvozu nekaterih ptic v Skupnost in pogojih za karanteno teh ptic
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), in zlasti člena 17(3)(a) Direktive,
ob upoštevanju naslednjega:
(1)
Uredba Komisije (ES) št. 318/2007 (2) določa pogoje zdravstvenega varstva živali pri uvozu nekaterih ptic v Unijo, pri čemer eden od njih določa, da se lahko ptice uvozijo v Unijo, le kadar izvirajo iz tretjih držav ali delov tretjih držav iz Priloge I k Uredbi.
(2)
Filipini so zaprosili Komisijo, da v skladu z Uredbo (ES) št. 318/2007 dovoli uvoz v ujetništvu gojenih ptic z dela svojega ozemlja v Unijo. Strokovnjaki Komisije so opravili inšpekcijski pregled na Filipinih, da bi ocenili, ali so v tej državi izpolnjeni zahtevani pogoji zdravstvenega varstva živali za take ptice, in preverili ustreznost kontrol.
(3)
Filipini so predložili ustrezna jamstva glede skladnosti s pravili Unije iz Uredbe (ES) št. 318/2007 za uvoz v ujetništvu gojenih ptic z dela njihovega ozemlja v Unijo, in sicer iz regije glavnega mesta Manile. Navedeni del filipinskega ozemlja bi bilo zato treba vključiti v seznam iz Priloge I k Uredbi (ES) št. 318/2007.
(4)
Uredbo Sveta (ES) št. 318/2007 bi bilo zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
V Prilogi I k Uredbi (ES) št. 318/2007 se doda naslednji vnos:
„3.
Filipini: regija glavnega mesta Manila.“
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. maja 2012

Classification:
Level 1 Topics: 100155
100147
100161
100156
Level 2 Topics: 100243
100192
100282
100193
100245
100281
Level 3 Topics: 2442
1847
614
2858
3156
6205
3150
All Topics: 1445
1644
2368
3191
5369
5760